Eendag, lank, lank gelede, het 'n leeu uit die bos gestap gekom. Hy wou graag 'n mens as 'n vriend hê.
Hulle het saam geëet en hulle vleis met mekaar gedeel. Die leeu het gesien die man is baie lief vir vleis. Die leeu was bang dat die man hom gaan doodmaak.
Die leeu het gedink: Miskien gaan die man my doodsteek met sy spies. Die man was weer bang die leeu gaan hom opvreet terwyl hy slaap.
Die man gryp sy spies en skreeu: "As jy my wil opvreet, gaan ek jou doodsteek." Die leeu word wakker en hardloop uit die hut. "Ek het geweet die man gaan my eendag doodmaak."
Van daardie dag af is die leeu en die man nie meer vriende nie. Die leeu sal 'n mens doodmaak as hy een kry. En die mens sal 'n leeu doodmaak as hy die kans kry.